**Poziv k oddaji potreb vzgojno-izobraževalnih zavodov za dodelitev opreme informacijsko-komunikacijske tehnologije**

**POGOSTA VPRAŠANJA IN ODGOVORI**

**Vprašanja, posredovana do 12. 2. 2025**:

1. **VPRAŠANJA, POVEZANA S ŠTEVILOM DODELJENIH TOČK:**
2. **Smo šola z vrtcem, šola ima 32 točk, vrtec pa 20. V anketi je navedena samo osnovna šola, ne pa tudi vrtec, prav tako ga ne morem poiskati. Ali to pomeni, da oddajam potrebe skupaj za šolo in vrtec, kar pomeni 52 točk? Če to pomeni 52, koliko točk potem moramo nameniti drugemu sklopu? (predvidevam da minimalno 5).**

**ODGOVOR:**

Potrebe se evidentira za vsako enoto posebej, glede na število točk, ki je bila dodeljena posameznemu upravičencu (posebej OŠ in posebej vrtec).Osnovne šole, v okviru katerih deluje tudi vrtec, najprej izpolnite potrebe za osnovno šolo. Po zaključenem izpolnjevanju se vam v Portalu MVI prikaže tudi možnost izpolnjevanja za vrtec.

1. **Želela bi informacijo glede ključa dodelitve IKT opreme po zadnji okrožnici z dne   
   5. 2. 2025. Po pregledu seznama upravičencev ugotavljam, da smo šolski centri zelo prikrajšani. Prosim vas za ponovno presojo in pošteno primerjavo šolskih centrov s samostojnimi zavodi.**

**ODGOVOR:**

Pri določitvi upravičenj posameznega VIZ so bili upoštevani kriteriji, kot izhajajo iz objavljenega poziva. Z namenom **zmanjševanja digitalnega razkoraka** kot osnovnim ciljem projekta Digitalizacija izobraževanja na ravni OŠ, SŠ in izobraževanja odraslih (oprema) smo upoštevali pretekle javne razpise za IKT opremljanje vzgojno-izobraževalnih zavodov tako kot osnovo za določitev razmerja med posameznimi vrstami vzgojno-izobraževalnih zavodov, kot tudi osnovo za določitev razmerja znotraj posameznih vrst vzgojno-izobraževalnih zavodov glede na število učečih.

V okviru projekta, znotraj katerega smo za določene zavode že kupili specifično opremo (npr. robotske roke), z omejeno višino sredstev sedaj opremljamo vse javne VIZ v celotni izobraževalni verigi, pri čemer smo stremeli k najbolj optimalni razdelitvi med vsemi.

1. **Pišemo vam iz OŠ, v sklopu katere deluje tudi enota vrtca. V okviru Poziva k oddaji potreb vzgojno-izobraževalnih zavodov za dodelitev opreme IKT iz naslova projekta Digitalizacija izobraževanja na ravni OŠ, SŠ in izobraževanja odraslih (oprema), v okviru Načrta zaokrevanje in odpornost je bilo šoli dodeljeno 26 točk, vrtcu pa 14. Glede tega imamo eno vprašanje. Zanima nas, glede na dejstvo, da gre za isti zavod, če lahko opremo izbiramo iz skupnega seštevka točk.**

PRIMER: Za šolo bi izbrali: PAKET 2 (2 kom) 12 točk in PAKET 5 (2 kom) 12 točk. V tem primeru nam od 26 ostaneta 2 točki. Za vrtec bi izbrali: PAKET 2 (1 kom) 6 točk in PAKET 5 (1 kom) 12 točk. Tudi v tem primeru nam ostaneta od 14 2 točki. Skupaj nam ostanejo 4 točke. Ker imamo potrebo po PAKETU 3 oziroma PAKETU 4, ki znaša 3 točke, me sedaj zanima, če je mogoče, da le tega tudi dobimo. Se pravi da bi porabili 3 točke od skupno 4, za eno preostalo točko pa bi izbrali PAKET 7, ki znaša 1 točko. Iz razpisa ne razberem, če se za en zavod točke lahko seštejejo. Pri nas gre za tako majhni zavod, da tako ali tako deluje kot ena enota, saj je v vrtcu 23 otrok, v šoli pa 49. Problem je v tem, da veliko bolj potrebujemo tablične računalnike, kot pa opremo iz drugih paketov. Upam, da bi se dalo dogovoriti, da bi točke porabili na način, ki sem ga opisal zgoraj. Kajti na področju IKT tehnologije je naš zavod zelo podhranjen, potrebe velike, denarna sredstva pa zelo zelo omejena.

**ODGOVOR**:

Skladno s pozivom prenašanje točk med posameznimi upravičenci ni možno. Za optimalno izbiro opreme predlagamo uporabo pripomočka za izbor paketov. Paketi so ovrednoteni tako, da lahko vsak upravičenec porabi vse točke. Bodite previdni le, da kolikor upravičenec ne izkoristi točk v celoti, se z oddano vlogo odpove razliki točk do celotnega dodeljenega števila točk.

Res gre za en VIZ, ki pa je upravičen do izbire opreme IKT ločeno kot osnovna šola in kot vrtec, da na ta način zagotovimo opremljenost obeh. Ta način razdelitve upravičenj sledi cilju zmanjševanja digitalnega razkoraka med VIZ. Za evidentiranje potreb osnovne šole in vrtci tudi ne izbirajo iz istega nabora paketov.

Verjamemo, da je mogoče kar se da optimalno izbrati za vsak VIZ primerno opremo.

1. **VPRAŠANJA, POVEZANA Z VRSTO DODELJENE OPREME:**
2. **Najprej hvala, da ste nam ponudili nekaj opreme. Pri nas v Dijaškem domu (pa najbrž nismo edina ustanova) bi potrebovali tudi kakšen stacionarni računalnik. Od zadnje dobave je minilo že kar nekaj časa, dosti opreme je staro 10+ let, dotrajano. Ali res ne bi bilo možno dat tudi kak sklop stacionarnih računalnikov?**

**ODGOVOR**:

V sklopu poziva je na voljo le oprema, ki je ponujena znotraj paketov. Nabor opreme podpira povezanost nakupa opreme z vsebinskimi projekti, ki jih ministrstvo podpira v okviru razvojnega področja Pametna, trajnostna in vključujoča rast, komponente: Krepitev kompetenc, zlasti digitalnih in tistih, ki jih zahtevajo novi poklici in zeleni prehod (v nadaljevanju: C3 K5), za ukrep investicije E: Celovita transformacija (trajnost in odpornost) zelenega in digitalnega izobraževanja. Nadalje smo dokončen nabor oblikovali glede na izražene potrebe VIZ-ov, izkazane v raziskavi o stanju in uporabi IKT v slovenskih šolah, ki jo je MVI izvedel januarja 2024 med učitelji in ravnatelji osnovnih in srednjih šol. Na podlagi ankete se je ministrstvo odločilo za nakup prenosnikov, saj le-ti opravljajo enako funkcijo kot stacionarni računalniki, imajo pa številne prednosti. Med drugim so mobilni in jih lahko tako učitelji kot učenci uporabijo kjerkoli v šoli, kar omogoča fleksibilnost pri učenju in sodelovanju, dodatno pa njihova uporaba omogoča tudi transformacijo postavitve tradicionalne učilnice v učilnico, ki podpira sodobne učne metode in oblike. VIZ dajejo tudi možnost vzpostavitve mobilnih učilnic, ki jih nekateri že uporabljajo v pedagoškem procesu.

1. **Prejeli smo poziv k oddaji potreb za dodelitev opreme IKT. Na naši šoli imamo potrebo po 3D skenerju in po kameri za našega Fanuc robota. Zanima nas, ali bi lahko to upravičili v sklopu II (Napredne opreme IKT), znotraj posameznih paketov?**

**ODGOVOR**:

Žal nakup 3D skenerja in navedene kamere v sklopu II ni mogoč. V okviru poziva je na voljo le oprema, ki je ponujena znotraj paketov. Nabor opreme podpira povezanost nakupa opreme z vsebinskimi projekti, ki jih ministrstvo podpira v okviru razvojnega področja Pametna, trajnostna in vključujoča rast, komponente: Krepitev kompetenc, zlasti digitalnih in tistih, ki jih zahtevajo novi poklici in zeleni prehod (v nadaljevanju: C3 K5), za ukrep investicije E: Celovita transformacija (trajnost in odpornost) zelenega in digitalnega izobraževanja.

1. **Na šolah smo zelo nestrpno pričakovali razpis za opremo in super, da se na tem področju stvari dogajajo. Kot povratno informacijo bi opisal težavo, s katero se soočamo pri nas na šoli, in vem, da jo imajo tudi številne druge šole. Računalniki v naših računalniških učilnicah so stari skoraj 10 let, načeloma delujejo in služijo namenu, ne podpirajo pa Windows 11. Podpora Windows 10 kmalu poteče, kar pomeni, da več ne bo varnostnih posodobitev ipd. Upali smo, da bo trenutni razpis vključeval tudi stacionarne računalnike, ki jih krvavo potrebujemo.**

* **Je možno podporo Windows 10 kako podaljšati, glede na to, da smo izobraževalna institucija? Verjetno se o tem ne more pogajati posamezna šola.**
* **Je vizija MVI, da se v računalniške učilnice nameščajo prenosniki? Če je tako, se bomo seveda temu prilagodili. Edini pomislek, ki ga imamo, je, da bo življenjska doba zagotovo krajša od dobe stacionarcev. Že zaradi možnosti nadgradnje ...**
* **Je možno priti do sredstev za prenovo računalniških učilnic mimo tega razpisa?**

**ODGOVOR**:

V sklopu poziva je na voljo le oprema, ki je ponujena znotraj paketov. Nabor opreme podpira povezanost nakupa opreme z vsebinskimi projekti, ki jih ministrstvo podpira v okviru razvojnega področja Pametna, trajnostna in vključujoča rast, komponente: Krepitev kompetenc, zlasti digitalnih in tistih, ki jih zahtevajo novi poklici in zeleni prehod (v nadaljevanju: C3 K5), za ukrep investicije E: Celovita transformacija (trajnost in odpornost) zelenega in digitalnega izobraževanja. Nadalje smo dokončen nabor oblikovali glede na izražene potrebe VIZ-ov, izkazane v raziskavi o stanju in uporabi IKT v slovenskih šolah, ki jo je MVI izvedel januarja 2024 med učitelji in ravnatelji osnovnih in srednjih šol. Na podlagi ankete se je ministrstvo odločilo za nakup prenosnikov, saj le-ti opravljajo enako funkcijo kot stacionarni računalniki, imajo pa številne prednosti. Med drugim so mobilni in jih lahko tako učitelji kot učenci uporabijo kjerkoli v šoli, kar omogoča fleksibilnost pri učenju in sodelovanju, dodatno pa njihova uporaba omogoča tudi transformacijo postavitve tradicionalne učilnice v učilnico, ki podpira sodobne učne metode in oblike. VIZ dajejo tudi možnost vzpostavitve mobilnih učilnic, ki jih nekateri že uporabljajo v pedagoškem procesu.

Licence niso predmet tega poziva. Ministrstvo je že v dogovorih z Microsoftom glede licenc, o rezultatu katerih boste obveščeni.

1. **VPRAŠANJA, POVEZANA S SPECIFIKACIJAMI OPREME:**
2. **Zanima me, ali se lahko dobi točne specifikacije za artikle**:

Paket 3: Tablični računalnik iOS

* Procesor: 6-jedrni
* Delovni pomnilnik (RAM): 4 GB
* Shramba: 64 GB

Paket 4: Tablični računalnik Android

* Procesor: 8-jedrni
* Delovni pomnilnik (RAM): 6 GB
* Shramba: 128 GB

Paket 5: Interaktivni zasloni

* Velikost zaslona: 75''
* Ločljivost: 4K
* Delovni pomnilnik (RAM): 8 GB
* Shramba: 64 GB

Primer: Tablični računalniki bi nam v glasbeni šoli prišli zelo prav in sicer za korepetitorje, ki spremljajo ostale instrumente na klavir, a mora biti velikost tablice dovolj velika, da bi se lahko uporabljala kot bralnik not.

**ODGOVOR**:

Znotraj paketov so navedene minimalne specifikacije za opis značilnosti ponujene opreme. Dokončne specifikacije bodo opredeljene v okviru javnega naročila, ki ga bo ministrstvo izvedlo v nadaljevanju.

Do zaključka priprave specifikacij so dobrodošli vsi predlogi s strani VIZ, saj vam želimo omogočiti kar se da primerno opremo za vašo uporabo znotraj že določenega nabora. Ker navajate posebne zahteve glede velikosti, vas prosimo za dodatne informacije glede le-te. Ker smo zavezani k postopkom javnega naročanja, vam ugoditve v tem trenutku ne moremo zagotoviti, bomo pa v postopku javnega naročanja poskusili to zahtevo upoštevati kolikor bo le mogoče.

1. **Prosila bi vas za več informacij glede Paketa 6: zanima me kakšna oprema je mišljena za ustvarjanje multimedijskih vsebin za 3D modeliranje – programiranje?**

**ODGOVOR**:

Zaradi specifičnosti opreme za virtualno resničnost smo pred objavo poziva izvedli delavnice z VIZ, da bi lahko natančneje opredelili vaše potrebe. Izkazalo se je, da zadevno opremo lahko razdelimo glede na namen uporabe, in sicer za učenje in virtualne oglede, za ustvarjanje multimedijskih vsebin in za programiranje.

Vsekakor oprema za virtualno resničnost vključuje VR očala, ki pa morajo biti ob nakupu funkcionalna za določen namen uporabe. Ker so tudi znotraj posameznega namena uporabe tehnične specifikacije zelo odvisne od uporabnika in uporabe, smo se odločili s pozivom zajeti obseg potreb VIZ po tovrstni opremi, kar nam bo omogočilo, da v nadaljnjem koraku natančneje opredelimo še tehnične specifikacije za javno naročilo. Glede na rezultate poziva bomo predvidoma opravili še kakšen dodaten posvetovalni dogodek z VIZ in strokovnjaki za uporabo tovrstne opreme v izobraževanju.

1. **Sem ravnateljica vrtca in imam nekaj vprašanj. Zanima nas, kakšni so STEM paketi za vrtec. Je možno dobiti kakšno povezavo, da si zadevo pogledamo na spletu? Ker v našem zavodu še nimamo takšnih »robotkov«, nas zanima kako izgledajo.**

**ODGOVOR**:

Za vrtce je predviden nakup STEM kompletov, ki ne vključuje uporabe zaslona. To pomeni, da se robotki, ki se uporabljajo, usmerjajo s pomočjo ukazov na robotku ali s pomočjo podlage, po kateri se robot premika. Ta trenutek še ni znano, kateri STEM kompleti bodo na voljo, saj je ministrstvo za izbiro ponudnika zavezano k spoštovanju Zakona o javnem naročanju (ZJN-3). Javno naročilo bo izvedeno po zaključenem evidentiranju potreb VIZ.

Z namenom podrobnejše predstavitve vseh podrobnosti javnega poziva in predstavitve posameznih paketov bo organiziran informativni dan, ki bo potekal 12. februarja 2025 ob   
14. uri preko spletnega srečanja. Nekaj več informacij o posamezni opremi bo podanih tudi na informativnem dnevu.

1. **Se mogoče pozna vsebina STEM kompletov? Mi bi želeli prejet naročit Lego Education komplete , pa ne vemo kateri komplet izbrat…**

**ODGOVOR**:

Ta trenutek še ni znano, kateri STEM kompleti bodo na voljo, saj je ministrstvo za izbiro ponudnika zavezano k spoštovanju Zakona o javnem naročanju (ZJN-3). V okviru javnega naročila ministrstvo opredeli specifikacijo opreme, ki jo želi kupiti, ne more pa naročiti točno določenega izdelka. Javno naročilo bo izvedeno po zaključenem evidentiranju potreb VIZ.

To pomeni, da kompleti, ki bodo dostavljeni, ne bodo nujno kompleti iz ponudbe Lego Education, bodo pa le-ti zagotavljali uporabo, na način kot je zapisano pri opisu posameznega paketa (uporaba blokovnega/tekstovnega programiranja, uporaba že sestavljenega robota ali robota, ki ga bo mogoče sestaviti z uporabo gradbenih elementov ipd.). Predlagamo izbiro paketa, ki se najbolj približa želenemu kompletu, glede na način uporabe, ki ste jo v vašem vzgojno-izobraževalnem zavodu predvideli.

**Vprašanja, posredovana v sklopu informativnega dne**:

1. **VPRAŠANJA, POVEZANA S ŠTEVILOM DODELJENIH TOČK:**
2. **Ali je podružnična šola, ki je pridružena matični šoli, po točkah ločena od matične šole (tako kot vrtec ali ne), ker smo javni zavod, ali so točke skupne za matično in podružnično šolo skupaj? Kako naj potem razdelimo opremo, da bo pravično?**
3. **Naša šola ima podružnico... ta je izpuščena... ??**

**ODGOVOR**:

Pri dodelitvi upravičenj (št. točk) smo podružnične šole upoštevali v okviru matičnih šol. Prejeto število točk je namenjeno matični šoli in vsem njenim morebitnim podružnicam skupaj. Razdelitev opreme med matično šolo in podružnico je odločitev vzgojno-izobraževalnega zavoda.

1. **Opozoril bi na dejstvo, da smo pri zadnjih razpisih veliki zavodi veliko slabše vrednoteni in zato dobimo po učencu veliko manj opreme (faktor deljenja je sigurno 4 napram majhnim VIZ-om, mislim pa da celo več). Tako smo velike šole zelo podhranjene, zaradi veliko potrebne organizacije pa potrebujemo kvečjemu več opreme po učencu. Tako je bilo že pri mrežni opremi, sedaj je tudi pri tej opremi enako. Je možno razdelitev točk kako prilagoditi, za večje zavode še povečati? Sicer pa je potrebno imeti to v mislih v naslednjih razpisih.**

**ODGOVOR:**

Pri določitvi upravičenj posameznega VIZ so bili upoštevani kriteriji, kot izhajajo iz objavljenega poziva. Z namenom zmanjševanja digitalnega razkoraka kot osnovnim ciljem projekta Digitalizacija izobraževanja na ravni OŠ, SŠ in izobraževanja odraslih (oprema) smo upoštevali pretekle javne razpise za IKT opremljanje vzgojno-izobraževalnih zavodov tako kot osnovo za določitev razmerja med posameznimi vrstami vzgojno-izobraževalnih zavodov, kot tudi osnovo za določitev razmerja znotraj posameznih vrst vzgojno-izobraževalnih zavodov glede na število učečih.

V okviru projekta, znotraj katerega smo za določene zavode že kupili specifično opremo (npr. robotske roke), z omejeno višino sredstev sedaj opremljamo vse javne VIZ v celotni izobraževalni verigi, pri čemer smo stremeli k najbolj optimalni razdelitvi med vsemi. V sklopu trenutnega poziva spremembe niso več mogoče. Se pa zahvaljujemo za vaš komentar in ga bomo vzeli na znanje za prihodnje aktivnosti na področju opremljanja.

1. **Pozdravljeni, ali je možno kombinirati točke znotraj samega zavoda (šola-vrtec, glasbena šola-konservatorij)? Pri vsakem pozivu mi ostajata po dve točki. Ali je to možno združiti in za zavod dobiti dodaten paket opreme (2+2 = 4 ; Naročilo dodatnega paketa za celoten zavod). Hvala**

**ODGOVOR:**

Skladno s pozivom prenašanje točk med posameznimi upravičenci ni možno. Za optimalno izbiro opreme predlagamo uporabo pripomočka za izbor paketov. Paketi so ovrednoteni tako, da lahko vsak upravičenec porabi vse točke. Bodite previdni le, da kolikor upravičenec ne izkoristi točk v celoti, se z oddano vlogo odpove razliki točk do celotnega dodeljenega števila točk.

Res gre za en VIZ, ki pa je upravičen do izbire opreme IKT ločeno kot šola, kot vrtec in kot glasbena šola, da na ta način zagotovimo opremljenost vseh. Ta način razdelitve upravičenj sledi cilju zmanjševanja digitalnega razkoraka med VIZ. Za evidentiranje potreb osnovne in glasbene šole izbirajo iz drugega nabora paketov kot vrtci.

1. **Zavod, kjer deluje poleg OŠ tudi vrtec pri OŠ ima na seznamu dodeljene točke posebej pri vrtcu in posebej pri šoli. Ali moramo oddati dve vlogi ali eno, ki zajema vsoto točk?**
2. **Za šolo in vrtec imamo za vsakega posebej ovrednotene točke. Vprašalnik je pa eden. Torej vnašam v ta vprašalnik in spodaj ko je za vrtec upoštevam točke za vrtec?**

**ODGOVOR:**

Skladno s pozivom ni možno oddati potreb za dodelitev opreme IKT tako za vrtce kot osnovno šolo skupaj. Opremo IKT izberete ločeno kot osnovna šola in kot vrtec, na način, da najprej izpolnite potrebe za OŠ, nato pa se vprašalnik ponovi še za vrtec (vprašalnika sta dva). Ta način razdelitve upravičenj sledi cilju zmanjševanja digitalnega razkoraka med VIZ. Za evidentiranje potreb osnovne šole in vrtci tudi ne izbirajo iz istega nabora paketov.

1. **Ali lahko vse točke porabimo za nakup "napredne" opreme?**
2. **Preverjam ali stavek "organizacije za IO lahko izbirajo med vsemi paketi" lahko razumemo tako, da lahko organizacije za izobraževanje odraslih izberemo tudi le opremo iz sklopa II?**

**ODGOVOR:**

Da, vse dodeljene točke lahko porabite za nakup napredne opreme (sklop II). V javnem pozivu je opredeljeno, da je potrebno del točk sorazmerno z dodeljenimi točkami, nameniti tudi napredni opremi, vendar ta opredelitev ne omejuje izbire, da morate izbrati tudi standardno opremo. Zato lahko celoten seštevek točk namenite izključno izbiri napredne opreme, če se tako odločite.

1. **VPRAŠANJA, POVEZANA Z VRSTO DODELJENE OPREME:**
2. **Ali bodo kdaj na voljo Macbook-i?**
3. **Zakaj se interaktivne projektorje ne ponuja v razpisih?**

**ODGOVOR:**

V sklopu poziva je na voljo le oprema, ki je ponujena znotraj paketov. Nabor opreme podpira povezanost nakupa opreme z vsebinskimi projekti, ki jih ministrstvo podpira v okviru razvojnega področja Pametna, trajnostna in vključujoča rast, komponente: Krepitev kompetenc, zlasti digitalnih in tistih, ki jih zahtevajo novi poklici in zeleni prehod (v nadaljevanju: C3 K5), za ukrep investicije E: Celovita transformacija (trajnost in odpornost) zelenega in digitalnega izobraževanja. Nadalje smo dokončen nabor oblikovali glede na izražene potrebe VIZov, izkazane v raziskavi o stanju in uporabi IKT v slovenskih šolah, ki jo je MVI izvedel januarja 2024 med učitelji in ravnatelji osnovnih in srednjih šol.

1. **Ali bo možno zraven pametnih zaslonov dobiti mobilno stojalo?**
2. **Ali boste dobavili tudi mobilna stojala za interaktivne zaslone?**
3. **A je možno dobiti mobilna stojala za interaktivne zaslone namesto montaže?**

**ODGOVOR:**

V sklopu poziva je na voljo le oprema, ki je ponujena znotraj paketov. Znotraj paketa interaktivnega zaslona se ne predvideva nakup mobilnega stojala.

1. **V katerem paketu je robotska roka?**

**ODGOVOR:**

Robotske roke niso predmet tega poziva. Nakup robotskih rok v okviru projekta Digitalizacija izobraževanja na ravni OŠ, SŠ in izobraževanja odraslih (oprema) je bil za vzgojno-izobraževalne zavode, ki izvajajo programe elektronike, mehatronike in strošništva, že izveden.

1. **Pri napredni opremi je ta oprema bolj za šole. Interaktivno tablo v vrtcu že imamo. Nam lahko svetujete kaj nam predlagate za vrtce?**

**ODGOVOR:**

Vrtci in vrtci pri osnovnih šolah lahko iz Sklopa II: Napredna oprema izberete le Paket 5 (interaktivni zaslon) in Paket 7 (STEM komplet, namenjen razvijanju temeljnih vsebin računalništva in informatike ter krepitvi digitalnih kompetenc).

STEM kompleti ne vključujejo uporabe zaslona. To pomeni, da se robotki, ki se uporabljajo, usmerjajo s pomočjo ukazov na robotku ali s pomočjo podlage, po kateri se robot premika. Ta trenutek še ni znano, kateri STEM kompleti bodo na voljo, saj je ministrstvo za izbiro ponudnika zavezano k spoštovanju Zakona o javnem naročanju (ZJN-3). Javno naročilo bo izvedeno po zaključenem evidentiranju potreb VIZ.

1. **VPRAŠANJA, POVEZANA Z VELIKOSTJO PAKETOV**
2. **Zakaj so v paketu 3 prenosniki? Mi potrebujemo samo 2**

**ODGOVOR:**

Paketi so oblikovani kot zaključena celota. Z izbiro posameznega paketa pridobite določeno število kosov, navedenih v pozivu.

1. **Kaj vse obsega paket opreme za virtualno resničnost glede na to da je paket vrednoten z velikim številom točk.**
2. **1 VR paket so ena očala plus morda en laptop?**

**ODGOVOR:**

Kot pojasnjeno v pozivu in na informativnem dnevu zaradi specifičnosti opreme število kosov v paketu ni natančno opredeljeno. Vsebino paketa bo ministrstvo z vzgojno-izobraževalnimi zavodi, ki bodo ta paket izbrali, uskladilo po zaključenem evidentiranju potreb.

Kot povedano na informativnem dnevu, bomo po zaključku poziva z vami predvidoma opravili še kakšen dodaten posvetovalni dogodek, s katerim bomo natančneje opredelili tehnične specifikacije.

**d) VPRAŠANJA, POVEZANA S SPECIFIKACIJAMI OPREME**

1. **Ali bo kateri paket združljiv z LEGO MINDSTORMS?**

**ODGOVOR:**

V okviru strokovnega dialoga s ponudniki smo prejeli naslednji informaciji:

- Komplet LEGO EV3 Mindstorms, ki ni več dobavljiv, ni kompatibilen s kompleti Spike, niti ne z drugimi Lego kompleti, ki so še na voljo.

- Set LEGO Inventor Mindstorms pa je kompatibilen s setom Spike.

Kljub temu odgovoru ne moremo zagotoviti, da bodo kompleti, ki jih morebiti že uporabljate, kompatibilni z obstoječo opremo, saj danes še ni znano, kateri STEM kompleti bodo na voljo, saj je ministrstvo za izbiro ponudnika zavezano k spoštovanju Zakona o javnem naročanju (ZJN-3). V okviru javnega naročila ministrstvo opredeli specifikacijo opreme, ki jo želi kupiti, ne more pa naročiti točno določenega izdelka. Javno naročilo bo izvedeno po zaključenem evidentiranju potreb VIZ.

To pomeni, da kompleti, ki bodo dostavljeni, ne bodo nujno kompleti iz ponudbe Lego Education, bodo pa le-ti zagotavljali uporabo, na način kot je zapisano pri opisu posameznega paketa (uporaba blokovnega/tekstovnega programiranja, uporaba že sestavljenega robota ali robota, ki ga bo mogoče sestaviti z uporabo gradbenih elementov ipd.). Predlagamo izbiro paketa, ki se najbolj približa želenemu kompletu, glede na način uporabe, ki ste jo v vašem vzgojno-izobraževalnem zavodu predvideli.

1. **Pri paketih 8 in 10 stem kompleti, to so mišljeni paketi kot so lego, drži?**
2. **Naj bodo specifikacije STEM kompletov bolj točno določene, ker določene vrste robotov že imamo na šoli in če bodo isti se bomo za to odločili, sicer pa ne.**
3. **Kaj točno vsebujejo STEAM kompleti?**
4. **Kaj je predvideno pod določen paket robotkov?**
5. **Prosimo objavite seznam vsebine STEM paketov oz. vsaj povezavo do tega predavanja oz. do predstavitvene datoteke.**

ODGOVOR:

Znotraj paketov so ta trenutek navedene minimalne specifikacije za opis značilnosti ponujene opreme.

V paketu 7 so zajeti STEM kompleti, ki se uporabljajo brez zaslona. V paketih 8, 9 in 10 so zajeti STEM kompleti, ki se razlikujejo glede na to, ali je robot samostojna, že sestavljena enota ali pa ga učeči sestavijo sami s pomočjo gradnikov kot so kocke, motorji, senzorji. Prav tako se razlikujejo glede na način upravljanja (blokovno in/ali tekstovno programiranje). V Paketu 11 pa so zajeti mikrokrmilniki in enoploščni računalniki, tipa Microbit, Raspberry Pi, Makey Makey ipd., ki se lahko uporabijo pri projektih programiranja, avtomatizacije ipd.

Ta trenutek še ni znano, kateri STEM kompleti bodo na voljo, saj je ministrstvo za izbiro ponudnika zavezano k spoštovanju Zakona o javnem naročanju (ZJN-3). V okviru javnega naročila ministrstvo opredeli specifikacijo opreme, ki jo želi kupiti, ne more pa naročiti točno določenega izdelka. Dokončno bodo specifikacije oblikovane po zaključku evidentiranja potreb, ko bo sledila tudi izvedba javnega naročila.

To pomeni, da kompleti, ki bodo dostavljeni, ne bodo nujno kompleti iz ponudbe Lego Education ali kompleti/roboti, ki jih v zavodu že sedaj uporabljate, bodo pa le-ti zagotavljali uporabo, na način kot je zapisano pri opisu posameznega paketa (uporaba blokovnega/tekstovnega programiranja, uporaba že sestavljenega robota ali robota, ki ga bo mogoče sestaviti z uporabo gradbenih elementov ipd.). Predlagamo izbiro paketa, ki se najbolj približa želenemu kompletu, glede na način uporabe, ki ste jo v vašem vzgojno-izobraževalnem zavodu predvideli.

1. **S katerim paketom bi lahko uporabili projekte v Scratchu?**

**ODGOVOR:**

Paketi, ki vsebujejo STEM komplete za uporabo blokovnega programiranja, vsebujejo STEM komplete, katerih model in proizvajalec bo izbran v sklopu izvedbe javnega naročila, zato v tej fazi ne moremo vedeti konkretno kateri STEM komplet bo izbran in ali bo mogoče programiranje s programskim jezikom Scratch. Zapisane lastnosti, ki so objavljene v pozivu, so tiste, po katerih smo okvirno opisali STEM komplet, ki bo v nadaljevanju VIZ-om, ki bodo paket izbrali, tudi dobavljen.

1. **STEM komplet - ali v primeru paketa 11 za 10 točk dobimo npr. samo 1 Micro:bit? Ali je mišljen en komplet Micro:bitov za celoten razred?**
2. **Koliko kosov opreme bo v posameznem STEM kompletu (npr. število mikrokrmilnikov v kompletu)?**

**ODGOVOR:**

Pri vseh paketih, razen pri opremi za virtualno resničnost, je zabeleženo število kosov, ki jih boste prejeli. V primeru paketa 11 je predvidena dobava 10 kosov mikrokrmilnikov oziroma enoploščnih računalnikov.

Potrebno je opozoriti, da ne bodo nujno dobavljeni Micro:biti, saj je ministrstvo zavezano k spoštovanju zakonodaje o javnem naročanju.

1. **Pozdravljeni, Zakaj so v razpisu samo zasloni velikosti 75"? V večjih učilnicah so za normalno delo nujni zasloni velikosti 84"!!!**
2. **Morda še vprašanje glede velikosti interaktivnih zaslonov. Sami nabavljamo izključno 86" ali več. Ti so glede na velikost naših učilnic najbolj primerni. Sami bi bili pripravljeni doplačati razliko v ceni do velikosti ekrana 86".**

**ODGOVOR:**

Paket 5 vsebuje interaktivne zaslone, model in proizvajalec interaktivnega zaslona bo izbran v sklopu izvedbe javnega naročila, zato v tej fazi ne moremo vedeti konkretno o katerem interaktivnem zaslonu se pogovarjamo. Zapisane lastnosti, ki so objavljene v pozivu, so tiste, po katerih smo okvirno opisali zaslon, ki bo v nadaljevanju VIZ-om, ki bodo paket izbrali, tudi dobavljen. Do navedenih specifikacij smo prišli na podlagi delavnic z VIZ in nekaterih nadaljnjih pogovorih s tistimi, ki so na teh delavnicah sodelovali ter na podlagi poglobljenih opravljenih strokovnih dialogov. Ugotovljeno je bilo, da je velikost 75 inčev tista, ki ustreza povprečni učilnici v slovenski šoli, zato smo se odločili, da vam ponudimo to velikost. Izbira enega zaslona je vredna 6 točk, kot je navedeno v pozivu.

Doplačilo razlike v ceni do velikosti zaslona 86'' ni mogoče.

1. **Interaktivni zasloni dobavljeni z montažo ali brez?**

**ODGOVOR:**

Interaktivni zasloni bodo dobavljeni z vključeno montažo.

1. **Ali so interaktvni zasloni z OS Windows?**

**ODGOVOR:**

Znotraj paketov so navedene minimalne specifikacije za opis značilnosti ponujene opreme. Dokončne specifikacije bodo opredeljene v okviru javnega naročila, ki ga bo ministrstvo izvedlo v nadaljevanju.

1. **Kako so zasloni vzdržljivi, če se jih v vrtcu kdo loti s kockami ali drugimi igračami?**

**ODGOVOR:**

Dokončne specifikacije bodo opredeljene v okviru javnega naročila, ki ga bo ministrstvo izvedlo v nadaljevanju. Vzdržljivost zaslona, ki bo zahtevana, bo primerna za uporabo v vzgojno-izobraževalnih zavodih.

1. **Zanima me, če bodo prenosni računalniki opremljeni z UTP izhodi?**

**ODGOVOR:**

Znotraj paketov so navedene minimalne specifikacije za opis značilnosti ponujene opreme. Dokončne specifikacije bodo opredeljene v okviru javnega naročila, ki ga bo ministrstvo izvedlo v nadaljevanju. Pri dokončni opredelitvi bomo upoštevali potrebe vzgojno-izobraževalnih zavodov, ki so bile izražene na skupnih delavnicah.

1. **Pozdravljeni, ali bo imel računalnik tipa2, ločeno grafično kartico, kot smo svetovali na delavnici. Prav tako bi opozoril, da ni primerno enačiti intel i5 in Ryzen 5 procesorjev, z i5 lahko primerjamo Ryzen 7 procesorje. Še bolje bi bilo, da bi bili ponujeni Ultra 5 in Ultra 7 Intel procesorji, ki so novejši in brez do sedaj znanih napak.**
2. **Pozdravljeni, podatek o namenski grafični kartici pri prenosnikih je nujen, saj na osnovi tega izbiramo opremo za npr. ...medijsko učilnico ali splošno uporabo.**
3. **Ali lahko za prenosnik tipa2 navedete, ali bo vseboval ločeno grafiko ali ne ? Saj je to pomemben faktor koliko katerega tipa prenosnikov bi izbrali.**

**ODGOVOR:**

Znotraj paketov so navedene minimalne specifikacije za opis značilnosti ponujene opreme. Dokončne specifikacije bodo opredeljene v okviru javnega naročila, ki ga bo ministrstvo izvedlo v nadaljevanju. Pri dokončni opredelitvi bomo upoštevali potrebe vzgojno-izobraževalnih zavodov, ki so bile izražene na skupnih delavnicah.

1. **Bodo prenosniki res velikosti 16''?**
2. **Zakaj pri prenosnikih ni v specifikaciji velikosti zaslona?**
3. **Zakaj 16''?? se sploh zavedate kakšne težave to povzroča pri kompatibilnosti z povezovanjem z drugimi zasloni? Kakšni so stroški servisov v primeru okvare, da so torbice skoraj 1x dražje za te velikosti prenosnikov???**

**ODGOVOR:**

Znotraj paketov so navedene minimalne specifikacije za opis značilnosti ponujene opreme. Velikost zaslona ni navedena. Dokončne specifikacije bodo opredeljene v okviru javnega naročila, ki ga bo ministrstvo izvedlo v nadaljevanju. Pri dokončni opredelitvi bomo upoštevali potrebe vzgojno-izobraževalnih zavodov, ki so bile izražene na skupnih delavnicah.

1. **Pozdravljeni, Ali se morda ve katere dimenzije tablic bodo na voljo?**
2. **Katere tablice bodo Apple-ove?**

**ODGOVOR:**

Znotraj paketov so navedene minimalne specifikacije za opis značilnosti ponujene opreme. Dimenzija tablic ni navedena. Dokončne specifikacije bodo opredeljene v okviru javnega naročila, ki ga bo ministrstvo izvedlo v nadaljevanju. Pri dokončni opredelitvi bomo upoštevali potrebe vzgojno-izobraževalnih zavodov, ki so bile izražene na skupnih delavnicah.

Kateri tablični računalniki z operacijskim sistemom iOS bodo na voljo, še ni znano, saj je ministrstvo za izbiro ponudnika zavezano k spoštovanju Zakona o javnem naročanju (ZJN-3). Ministrstvo pred izvedbo postopkov javnega naročanja tudi ne ve, katero opremo bodo potencialni ponudniki v okviru postopka ponudili.

1. **Koliko prenosnikov je na voljo? Zanima me, da vemo glede na to da je 1000 zavodov ali bo na voljo saj da vsak zavod dobi en komplet prenosnikov.**

**ODGOVOR:**

Znotraj paketov je navedeno število kosov posamezne opreme. Vzgojno-izobraževalni zavod izbere določeno število paketov, skladno z zahtevami poziva. Glede na izbrano število paketov, bo prejel toliko prenosnih računalnikov, kolikor jih vsi izbrani paketi skupaj vsebujejo.

1. **Ali bodo na prenosnikih naloženi Windowsi?**

**ODGOVOR:**

Operacijski sistem Windows bo na prenosnih računalnikih naložen.

1. **Ali se lahko šolski centri "prijavimo" samo na prenosnike?**

**ODGOVOR:**

Ne. Skladno s pozivom morate vsi vzgojno-izobraževalni zavodi del dodeljenih točk nameniti izboru napredne opreme.

**e) VPRAŠANJA, POVEZANA S FINANCIRANJEM**

1. **Je v tem projektu predvideno sofinanciranje s strani Zavodov ali dobimo vso opremo brezplačno?**
2. **Ali je oprema v celoti financirana s strani ministrstva?**

**ODGOVOR:**

Ministrstvo je na projektu Digitalizacija izobraževanja na ravni OŠ, SŠ in izobraževanja odraslih (oprema) v vlogi končnega prejemnika sredstev, kar pomeni, da bo nakup financiran v celoti s strani ministrstva, ki je za ta namen pridobilo tudi evropska sredstva.

1. **Kje so navedene cene?**

**ODGOVOR:**

Navedba cen v primeru tega poziva ni potrebna. Vzgojno-izobraževalni zavodi ste kot višino upravičenj prejeli določeno število točk, skladno s katerim lahko izberete pakete iz nabora opreme.

**f) VPRAŠANJA, POVEZANA Z USPOSABLJANJEM**

1. **Ali bo MVI omogočal tudi izobraževanje za uporabo (npr. interaktivne table)**

**ODGOVOR:**

Za vsako vrsto napredne opreme je predvideno tudi usposabljanje za uporabo, pri določenih bodo lahko z javnim naročilom zahtevana tudi vključena izobraževalna gradiva. Ob tem pa ministrstvo kot v okviru vsebinskih projektov omogoča VIZ-om sodelovanje na teh projektih, ki med drugim ustvarjajo možnosti uporabe napredne tehnologije v izobraževanju. Na primer, za pridobitev dodatnih informacij in preučitev možnosti uporabe opreme za virtualno resničnost in STEM kompletov v vrtcih in osnovnih šolah se lahko obrnete na projekta TeachXR in Raček, kjer že potekajo začetne aktivnosti za usposabljanje učiteljev.

**g) VPRAŠANJA, POVEZANA Z DOBAVO OPREME, GARANCIJE IPD.**

1. **Spoštovani, prosim za časovnico - kdaj bo oprema na šoli?**

**ODGOVOR:**

Predpogoj za dodelitev opreme je pravnomočnost odločitve o oddaji javnih naročil, ki ga bo ministrstvo izvedlo v nadaljevanju. Po tej pravnomočnosti boste obveščeni tudi o nadaljnjih postopkih dobave opreme, navodilih ipd. Urediti bo potrebno tudi dokumentacijo – obseg vaših pravic in obveznosti bo namreč določen s pogodbo oziroma sklepom.

Predvidevamo, da bo prva oprema vzgojno-izobraževalnim zavodom dobavljena jeseni 2025.

1. **Kako bo z garancijo in njeno uveljavitvijo, če bo lastnik ministrstvo?**

**ODGOVOR:**

V okviru postopkov javnega naročanja, ki jih bo ministrstvo izvedlo v nadaljevanju, bo zahtevana ustrezna garancija.

1. **Kje bo objavljen javni razpis, da si bomo lahko prebrali bolj podrobne specifikacije in kdaj?**

**ODGOVOR:**

Dokončne tehnične specifikacije bodo objavljene v razpisni dokumentaciji, v postopkih javnih naročil, ki jih bo ministrstvo izvedlo v nadaljevanju.

**h) VPRAŠANJA, POVEZANA Z ODDAJO VLOGE**

1. **Kje je dosegljiva Excelova tabela?**

**ODGOVOR:**

Priloga 2 (Pripomoček za izbor paketov) je dostopna na spletni strani ministrstva: [Poziv k oddaji potreb vzgojno-izobraževalnih zavodov za dodelitev opreme informacijsko-komunikacijske tehnologije](https://www.gov.si/zbirke/javne-objave/poziv-k-oddaji-potreb-vzgojno-izobrazevalnih-zavodov-za-dodelitev-opreme-informacijsko-komunikacijske-tehnologije/)

1. **Na kakšen način se odda razpis za izobraževalce odraslih?**

**ODGOVOR:**

Ker organizacije za izobraževanje odraslih ne morete dostopati do aplikacije »Vprašalniki-Ankete« na Portalu MVI, smo za vas uredili vprašalnik na spletni strani, katerega povezavo smo vam 11. 2. 2025 posredovali z okrožnico.

**i) VPRAŠANJA, POVEZANA Z NADALJNJIMI RAZPISI**

1. **Jaz predvsem pogrešam nek dolgoročen (10+ let) načrt financiranja nabave IKT opreme. Ali se ve kdaj bo naslednja taka akcija? To je pri načrtovanju nabave ključno.**
2. **Še eno vprašanje... kakšen je plan za naprej.. kdaj bo/če bo naslednji razpis, da lahko planiram vzdrževanje opreme na šoli...**

**ODGOVOR:**

V tem trenutku nadaljnja financiranja opreme za vzgojno-izobraževalne zavode niso znana. Razumemo, da bi bile tovrstne informacije za vse vzgojno-izobraževalne zavode z vidika načrtovanja zelo dobrodošle, a jih v tem trenutku nimamo.

**Vprašanja, posredovana do 14. 2. 2025**:

1. **VPRAŠANJA, POVEZANA S ŠTEVILOM DODELJENIH TOČK:**
2. **Na vas se obračam z vprašanjem, kljub temu da je v dopisu natančno opredeljeno. Ampak mogoče pa le obstaja možnost. Podeljeno nam je 26 točk. Pri načrtovanju nabave smo se odločili za napredno IKT opremo- interaktivne zaslone - naročili bi 4 kose= 24 točk. Kot dobri gospodarji bi želeli te točke porabiti glede na naše realne trenutne potrebe. Vendar nam za 1 točko zmanjka.**

**Kajti naslednja postavka je 3 točke.**

**Upam na ugodno rešitev in hvala za razumevanje.**

**ODGOVOR**:

Višina upravičenja (št. dodeljenih točk) je dokončna, glede na upoštevanje kriterijev, opisanih v pozivu. Zato dodatna dodelitev točk ni mogoča.

Paketi so ovrednoteni tako, da lahko vsak upravičenec porabi vse točke. V vašem navedenem primeru lahko preostanek 2 točk porabite za izbiro STEM kompletov. Verjamemo, da boste lahko kar se da optimalno izbrali za vaš VIZ primerno opremo.

1. **Naša osnovna šola ima podružnično šolo. Ali je dodeljeno število točk skupaj za matično in podružnično šolo?**
2. **Smo osnovna šola s podružnico, ki za razliko od nas izvaja program OŠPP. Na razpisu nam je bilo dodeljenih 38 točk. Zanima me, ali je možno, da glede na dejstvo, da smo sicer administrativno ena ustanova, a izvajamo dva različna programa, podružnico štejete kot samostojno šolo in število točk prilagodite?**

**ODGOVOR**:

Pri dodelitvi upravičenj (št. točk) smo podružnične šole upoštevali v okviru matičnih šol, ne glede na to, kateri program se v podružnični šoli izvaja.. Prejeto število točk je namenjeno matični šoli in vsem njenim morebitnim podružnicam skupaj.

1. **VPRAŠANJA, POVEZANA Z VRSTO DODELJENE OPREME:**
2. **Sem IT kader na glasbeni šoli in imam vprašanje glede obveznega sklopa 2 in Glasbenih šol. Skupaj z obema ravnateljicama pregledujemo 2 sklop in nažalost ni videti opreme, ki bi bila namenjena Glasbenim šolam (so pa super za OŠ in vrtce). V kolikor je sklop 2 obvezen, nam svetujte kaj je primerno.**

**ODGOVOR**:

Nabor opreme podpira povezanost nakupa opreme z vsebinskimi projekti, ki jih ministrstvo podpira v okviru razvojnega področja Pametna, trajnostna in vključujoča rast, komponente: Krepitev kompetenc, zlasti digitalnih in tistih, ki jih zahtevajo novi poklici in zeleni prehod (v nadaljevanju: C3 K5), za ukrep investicije E: Celovita transformacija (trajnost in odpornost) zelenega in digitalnega izobraževanja. Sodelovanje na teh projektih, ki med drugim ustvarjajo možnosti uporabe napredne tehnologije v izobraževanju, je omogočeno tudi glasbenim šolam, zaradi česar je naveden pogoj tudi za te šole smiseln. Na primer, za pridobitev dodatnih informacij in preučitev možnosti uporabe opreme za virtualno resničnost se lahko obrnete tudi na projekt [TeachXR](https://teachxr.si/), kjer že potekajo začetne aktivnosti za usposabljanje učiteljev.

1. **Udeležil sem se informativnega dne. Vidim, da ni mogoče reči, koliko opreme je vključene v Opremi za virtualno resničnost.**

**Ali lahko vsaj približno poveste, koliko očal npr. lahko pričakujemo. Če so v kompletu npr. le ena očala, si z naročilom enega kompleta ne moremo skoraj nič pomagati in moramo naročiti kakšen komplet več. Če so v kompletu vsaj 4 očala, že lahko načrtujemo kakšno skupinsko delo, ... Če je v kompletu 8 očal, lahko načrtujemo praktični pouk, laboratorijske vaje ipd. Od tega je odvisno, koliko kompletov naročiti.**

**Vesel bom, če lahko sporočite vsaj nek interval znotraj katerega se lahko pričakuje število kosov.**

**ODGOVOR**:

Kot pojasnjeno v pozivu in na informativnem dnevu zaradi specifičnosti opreme število kosov v paketu ni natančno opredeljeno. Vsebino paketa bo ministrstvo z vzgojno-izobraževalnimi zavodi, ki bodo ta paket izbrali, uskladilo po zaključenem evidentiranju potreb.

Predvidevamo, da bo večina vzgojno-izobraževalnih zavodov opremo za virtualno resničnost uporabljala za namen učenja, virtualne oglede, simulacije in vizualizacije. Glede na dosedanjo raziskavo trga v okviru strokovnih dialogov predvidevamo, da bo minimalno število kosov VR očal v paketu, namenjenemu tej uporabi, 4, lahko tudi do 10, odvisno od dodatnih specifikacij opreme, ki jih bomo določili na podlagi potreb vzgojno-izobraževalnih zavodov, ki se boste za to opremo odločili. Kot povedano na informativnem dnevu, bomo po zaključku poziva z vzgojno-izobraževalnimi zavodi predvidoma opravili še kakšen dodaten posvetovalni dogodek, s katerim bomo natančneje opredelili tehnične specifikacije.

1. **VPRAŠANJA, POVEZANA S SPECIFIKACIJAMI OPREME:**
2. **Zanima nas že sestavljen robot – kakšna bo velikost in zmogljivost robota – je to manjši robot ali takšen, ki bi ga kot šola s šolsko restavracijo uporabili v strežbi - seveda bolj kot zanimivost in v izobraževalne namene za študente, da se srečajo s to možnostjo tudi na gostinskem področju?**

**ODGOVOR**:

Robotki, ki bodo na voljo so predvidoma manjši robotki, namenjeni razvijanju temeljnih vsebin računalništva in informatike ter krepitvi digitalnih kompetenc učečih. Primerni so za doseganje učnih ciljev različnih predmetov, ne le enega specifičnega. Paketi ne vključujejo robotov, ki bi ga kot šola s šolsko restavracijo lahko uporabili v strežbi.

1. **Ali bi nam lahko posredovali vsaj približno specifikacijo, kaj bo v teh STEM kompletih zajeto. Namreč; ovrednotenje sklopov v točkah je, če malo špekuliramo, malce nesorazmerno z dejanskimi cenami posameznih komponent, zato bi bila informacija, kaj bi/-(bomo) v teh kompletih dejansko dobili zelo dobrodošla, ter bi nam zelo pomagala pri gospodarni odločitvi.**

**ODGOVOR**:

Glede STEM kompletov je bilo v okviru včerajšnjega informativnega dne podanih nekaj več informacij. Predlagamo ogled videoposnetka informativnega dne: [MVI informativni dan](https://video.arnes.si/watch/c4165n2y9xdf)

Informacije o STEM kompletih so podane od 15. minute naprej. Na fotografijah v predstavitvi vidite tudi nekaj primerov za lažjo predstavo. Poudariti pa je treba, da ta trenutek še ni znano, kateri STEM kompleti bodo na voljo, saj je ministrstvo za izbiro ponudnika zavezano k spoštovanju Zakona o javnem naročanju (ZJN-3).

1. **V zvezi z razpisom me zanima pri paketih s prenosnimi računalniki, ali bodo prenosniki imeli možnost fizičnega priklopa na omrežje, torej ali bodo imeli RJ45 priključek. Za uporabo v računalniški učilnici je za nas bolj uporaben RJ45 priključek.**

**ODGOVOR:**

Znotraj paketov so navedene minimalne specifikacije za opis značilnosti ponujene opreme. Dokončne specifikacije bodo opredeljene v okviru javnega naročila, ki ga bo ministrstvo izvedlo v nadaljevanju. Pri dokončni opredelitvi bomo upoštevali potrebe vzgojno-izobraževalnih zavodov, ki so bile izražene na skupnih delavnicah.

1. **VPRAŠANJA POVEZANA Z ODDAJO POTREB:**
2. **Smo organizacija za izobraževanje odraslih in potrebo napovemo preko spletne ankete. Kako lahko preverimo ali so bili poslani podatki preko ankete zabeleženi. Želeli bi povratno informacijo, da je bil odgovor preko ankete oddan.**

**V kolikor želimo spremeniti že poslano napoved, kako to storimo? Ponovno pošljemo izpolnjeno anketo?**

**ODGOVOR**:

V primeru, da bi želeli odločitev spremeniti, vas prosimo, da ponovno oddate odgovore na vprašanja. Upoštevali bomo časovno zadnje oddane odgovore. V primeru dvoma pa vas bomo vsekakor kontaktirali.

Pred zaključkom roka za oddajo potreb bomo vzgojno-izobraževalne zavode, za katere še ne bomo imeli zabeležene evidence oddaje potreb, pozvali k oddaji.

1. **Na portalu ne dostopam do VPRAŠALNIKI-ANKETE, kamor naj bi javili potrebo po opremi. Mi lahko prosim uredite dostop.**

**ODGOVOR**:

Do aplikacije »Vprašalniki-Ankete« lahko dostopate, če imate urejene pravice ravnatelja. Kolikor teh pravic nimate, ne morete evidentirati potreb šole. Le ravnatelj je tisti, ki lahko vprašalnik izpolni.

Ker organizacije za izobraževanje odraslih ne morete dostopati do aplikacije »Vprašalniki-Ankete« na Portalu MVI, smo za vas uredili vprašalnik na spletni strani, katerega povezavo smo vam 11. 2. 2025 posredovali z okrožnico.

1. **DRUGO:**
2. **Kdaj in kje bo objavljen posnetek informativnega dne?**

**ODGOVOR**:

Video posnetek informativnega dne najdete tukaj: [MVI informativni dan](https://video.arnes.si/watch/c4165n2y9xdf)